b'\n_START_ARTICLE_\nKlaip\xc4\x97dos V\xc4\x97trung\xc4\x97s gimnazija\n_START_SECTION_\nIstorija\n_START_PARAGRAPH_\n1975 m. liepos m\xc4\x97nes\xc4\xaf prie naujai nutiestos Gedmin\xc5\xb3 gatv\xc4\x97s buvo prad\xc4\x97ta 22-osios vidurin\xc4\x97s mokyklos statyba. 1976 m. rugs\xc4\x97jo 1 d. \xc4\xafvyko i\xc5\xa1kilmingas mokyklos atidarymas. 1988 m. mokykla gavo \xe2\x80\x9eV\xc4\x97trung\xc4\x97s\xe2\x80\x9c vard\xc4\x85._NEWLINE_1995 m. paskelbtas gimnazini\xc5\xb3 program\xc5\xb3 konkursas, jame dalyvavo ir mokyklos mokytojai. \xc4\xaevertinusi j\xc5\xb3 paruo\xc5\xa1tas programas, \xc5\xa0vietimo ministerija leido atidaryti mokykloje gimnazijos klases. Pirmaisiais metais buvo suformuotos dvi gamtos moksl\xc5\xb3 klas\xc4\x97s, kuriose mok\xc4\x97si 48 mokiniai. Joms vadovavo mokytojos E. Kvasien\xc4\x97 ir N. Globien\xc4\x97. Nuo 1996/1997 m. mokykla nebekomplektavo pradini\xc5\xb3 klasi\xc5\xb3. 1998 m. gegu\xc5\xbe\xc4\x97s 8 d. \xc5\xa0vietimo ir mokslo ministerijos nutarimu Nr. 24 \xe2\x80\x9eD\xc4\x97l gimnazijos statuso teikimo\xe2\x80\x9c ir ministro \xc4\xafsakymu Nr. 889, nuo 1998 m. bir\xc5\xbeelio 2 d. mokyklai suteiktas realin\xc4\x97s (gamtos moksl\xc5\xb3 ir ekonomin\xc4\x97s pakraipos) gimnazijos statusas. Pirmoji gimnazist\xc5\xb3 laida i\xc5\xa1leista 1999 m. 2000 m. gautas leidimas \xc4\xafvesti ir humanitarin\xc4\xaf profil\xc4\xaf su lituanistine bei socialini\xc5\xb3 moksl\xc5\xb3 pakraipa. 1975\xe2\x80\x932000 m. mokykl\xc4\x85 baig\xc4\x97 23 moksleivi\xc5\xb3 laidos, \xc4\xafteikti 1307 atestatai, 7 baigusieji mokykl\xc4\x85 apdovanoti aukso, 32 sidabro medaliais, 36 mokiniams (nuo 1994 m.) \xc4\xafteikti atestatai su pagyrimu.\n_START_SECTION_\nMokiniai\n_START_PARAGRAPH_\nAukso medaliais mokykl\xc4\x85 baig\xc4\x97 Dalius Indrili\xc5\xabnas, And\xc5\xbeela \xc5\xbdemgulyt\xc4\x97, Jolita Kraniauskait\xc4\x97, Daiva Milkintait\xc4\x97, J\xc5\xabrat\xc4\x97 Kroliut\xc4\x97, Inga Jonikait\xc4\x97, Ramut\xc4\x97 Valskyt\xc4\x97._NEWLINE_Sidabro medaliais mokykl\xc4\x85 baig\xc4\x97 Kristina Abraityt\xc4\x97, Rita Vi\xc5\xa1niauskait\xc4\x97, Daiva Putriut\xc4\x97, Laura Pa\xc4\x8d\xc4\x97sait\xc4\x97, Daiva Tamo\xc5\xa1aityt\xc4\x97, Lina Ge\xc4\x8dait\xc4\x97, Viktorija Sidabrait\xc4\x97, Lijana \xc5\xbdukauskait\xc4\x97, Daiva Budryt\xc4\x97, Vaiva \xc5\xa0arkauskait\xc4\x97, Daiva Gel\xc5\xbeinyt\xc4\x97, Edita Grinkevi\xc4\x8di\xc5\xabt\xc4\x97, R\xc5\xabta Tamulynait\xc4\x97, Jolanta Gabr\xc4\x97nait\xc4\x97, Rita Umbrasait\xc4\x97, \xc5\xbdivil\xc4\x97 Au\xc4\x8dkelyt\xc4\x97, Daiva Alseikait\xc4\x97, Ina Bredichina, Ingrida Jo\xc4\x8dyt\xc4\x97, Dalia Skripkait\xc4\x97, Aida Pranaityt\xc4\x97, Jurgita Janukonyt\xc4\x97, Au\xc5\xa1ra Drungilait\xc4\x97, Diana Kazlauskait\xc4\x97, R\xc5\xabta U\xc5\xbeemeckait\xc4\x97, Jolanta Vai\xc4\x8dekauskait\xc4\x97, \xc5\xa0il\xc4\x97 \xc5\xa0enavi\xc4\x8di\xc5\xabt\xc4\x97, Linara Jonaityt\xc4\x97, Viktorija Protasova, Egl\xc4\x97 Bukantyt\xc4\x97, Erika Raka\xc5\xa1yt\xc4\x97, Lina Stankut\xc4\x97._NEWLINE_Atestatai su pagyrimu \xc4\xafteikti: Karolinai Daujotaitei, Giedrei Raka\xc5\xa1ytei, Linai Damalytei, Vaidui Kubiliui, Linai Girdenytei, Akvilei Franckevi\xc4\x8di\xc5\xabtei, Andriui Jurkevi\xc4\x8diui, K\xc4\x99stu\xc4\x8diui Kirtikliui, Jurgai Kripaitei, Mindaugui Paserpskiui, Rimantui Pilibai\xc4\x8diui, Vykintui Zulonui, Vaidai Alytaitei, Indrei Plataunaitei, Monikai \xc5\xa0edbaraitei, Monikai Poci\xc5\xabtei, Gintarei Anu\xc5\xbeytei, Ingai Buninai, Romui Jasevi\xc4\x8diui, Ramunei Balevi\xc4\x8di\xc5\xabtei, Ernestai Poci\xc5\xabtei, Linai Rudgalvytei, Vilijai Stroputei, Akvilei Kapo\xc4\x8di\xc5\xabtei, Margaritai Vasiliauskaitei, Tomui Gedrimui, Erikai Klimavi\xc4\x8di\xc5\xabtei, Vilmai \xc5\xa0apauskaitei, R\xc5\xabtai Brilingaitei, Eglei Gorbunovaitei, Dovilei Idzelytei, Karolinai Urbonaitei.\n_START_SECTION_\nGamtos mokslai gimnazijoje\n_START_PARAGRAPH_\nGimnazijoje skiriama daug d\xc4\x97mesio gamtos mokslams. Kasmet \xe2\x80\x9eV\xc4\x97trung\xc4\x97je\xe2\x80\x9c vyksta Klaip\xc4\x97dos apskrities moksleivi\xc5\xb3 praktini\xc5\xb3 - tiriam\xc5\xb3j\xc5\xb3 darb\xc5\xb3 konferencija, kurioje savo darbus pristato visos apskrities moksleiviai. Gimnazijos moksleiviai ruo\xc5\xa1ia projektus, aktyviai dalyvauja ekologin\xc4\x97je veikloje.\n_START_SECTION_\nMenin\xc4\x97 veikla\n_START_PARAGRAPH_\nKasmet gimnazijoje lietuvi\xc5\xb3 kalbos mokytoj\xc5\xb3 iniciatyva organizuojamas poezijos pavasaris. Rus\xc5\xb3 kalbos mokytojai kasmet organizuoja rus\xc5\xb3 romans\xc5\xb3 vakar\xc4\x85 kartu su E. Balsio men\xc5\xb3 gimnazija. Renginys sutraukia nema\xc5\xbeai dalyvi\xc5\xb3.\n_START_SECTION_\nTarptautiniai projektai\n_START_PARAGRAPH_\nGimnazija dalyvauja tarptautiniuose projektuose \xe2\x80\x9eGyvenimo kokyb\xc4\x97 Baltijos \xc5\xa1ali\xc5\xb3 regione\xe2\x80\x9c, \xe2\x80\x9e\xc5\xa0iuolaikini\xc5\xb3 Europos \xc5\xa1ali\xc5\xb3 tautinis identitetas ir bendra kult\xc5\xabrin\xc4\x97 ateitis\xe2\x80\x9c, \xe2\x80\x9eSavaranki\xc5\xa1kas mokymas ir mokymasis\xe2\x80\x9c.\n_START_SECTION_\nMenin\xc4\x97 veikla\n_START_PARAGRAPH_\nYra puikios galimyb\xc4\x97s moksleiviams realizuoti savo fantazij\xc4\x85 ir k\xc5\xabrybinius sumanymus._NEWLINE_Moksleiviai noriai renkasi gitaros b\xc5\xabrel\xc4\xaf. Mokyklos ansamblis, vadovaujamas Tado Jur\xc4\x97no, 2005 m. Klaip\xc4\x97dos vokalini\xc5\xb3 instrumentini\xc5\xb3 ansambli\xc5\xb3 konkurse laim\xc4\x97jo antr\xc4\x85j\xc4\x85 viet\xc4\x85._NEWLINE_Mokytojo Edmundo Auglio iniciatyva gimnazijoje \xc4\xafrengta profesionali garso \xc4\xafra\xc5\xa1\xc5\xb3 studija. \xc4\x8cia vyksta ansamblio \xe2\x80\x9eBugs band\xe2\x80\x9c, kuris garsina gimnazij\xc4\x85 ne tik Lietuvoje, bet ir u\xc5\xbesienyje, repeticijos. Taip pat \xc4\x8dia repetuoja grup\xc4\x97 \xe2\x80\x9eSefed\xe2\x80\x9c._NEWLINE_\xc5\xa0okio u\xc5\xbesi\xc4\x97mimus mokykloje veda mokytoja Vida Ruikien\xc4\x97, sub\xc5\xabrusi mergin\xc5\xb3 \xc5\xa1okio grup\xc4\x99 \xe2\x80\x9eMivida\xe2\x80\x9c. \xc5\xa0ios grup\xc4\x97s pasirodymai da\xc5\xbeni miesto rengini\xc5\xb3 metu._NEWLINE_Tradicin\xc4\x97mis tapusios \xe2\x80\x9eV\xc4\x97trung\xc4\x97s\xe2\x80\x9c gimnazijos \xc5\xa1vent\xc4\x97s \xe2\x80\x93 \xc5\xa0imtadienis, Paskutinis skambutis, \xe2\x80\x9eRaugint\xc5\xb3 agurk\xc5\xb3\xe2\x80\x9d \xc4\xafteikimo ceremonija. Viena m\xc4\x97giamiausi\xc5\xb3 \xe2\x80\x93 gimnazijos gimtadienis._NEWLINE_Moksleivi\xc5\xb3 iniciatyva 2004 m. veikl\xc4\x85 prad\xc4\x97jo gimnazijos radijo stotis \xe2\x80\x9eVetraRadio\xe2\x80\x9c.'